Miks mul on vaja WIFI'ga radiaatorit?
#000000
See oli minu esimene mõte, kui kuulsin, et Eestisse on jõudnud mingit uut tüüpi radiaatorid, mille kõlavaimaks märksõnaks on "Wifi". Kui laisk saab üks inimene olla, et ta ei viitsi isegi selleks püsti tõusta, et toa temperatuuri seadistada? Ei ole kuigi tõenäoline.
#000001
Millheat on Norra firma, kus on geniaalsed insenerid ja tootedisainerid. Paraku on nende turundus pannud minu hinnangul rõhu valele sõnale ja "WIFI radiaatori" asemel peaks seda toodet tutvustama hoopis "nutika radiaatorina". Wifi on lihtsalt vahend, tänu millele saab oma nutitelefoniga ühenduse radiaatori ajusse, mis on sisuliselt väike arvuti.
#000004
Kodusoojust loob tark ja väga hästi programmeeritud arvuti
#000005
Minu lõug kukkus kolinaga vastu põrandat, kui esimest korda vaatasin Millheat äppi. See tegi tõesti puust ja punaselt mulle selgeks, kui palju tegelikult inimesed raiskavad raha mõttetu kütte (elektri) peale. Tavaline radikas on enamiku aega juhtmega seinas ja termostaat jälgib, et ruumis oleks koguaeg sama temperatuur.... näiteks 21 kraadi. Aga miks?
#000006
Päevas on 24 tundi. Sellest magamistoas veedab inimene võibolla 10 tundi, millest magab 8 tundi. Eriti hoolikad inimesed keeravad võibolla kodust lahkudes radiaatori natuke tagasi, enamikel on see koguaeg seadistatud soovitud temperatuurile. Ma ei ole kunagi mõelnud, kui ebaefektiivne see on.
#000007
* Magades võiks toa temperatuur olla 17 kraadi (puhkab paremini välja)
* Ärgates ja muidu toas toimetades võiks olla 22 kraadi.
* Kodust eemal olles võiks ruumis olla 10 kraadi.
#000008
Ehk siis Sinu magamistuba võiks olla:
#000009
Kui varasemalt oli Sinu magamistuba terve päeva 22 kraadi, siis nüüd on keskmine temperatuur oluliselt madalam, mis ühelt poolt tagab parema une ja teisalt hoiab kokku elektrit.
#000010
Aga kui ma olen päeval kodus?
#000011
Loomulikult on radikal ka nupud. Alati on võimalik lihtsalt keerates tellida soovitud temperatuur. Lisaks on võimalik äpi kaudu panna programm pausile või vahetada režiimi. Sõidad nädalavahetuseks maale ja paned kogu kodu kütte telefonilt ühe liigutusega "Away" režiimile. Säästad terve nädalavahetuse küttelt.
#000012
Teeme ühe asja selgeks: "WiFi" EI TÄHENDA seda, et radiaatori juhtimiseks peab olema samas WIFI võrgus. Wifi on lihtsalt vahend, millega saab radiaator endale ühenduse välismaailmaga, pärast mida võib oma telefonist juhtida kütet kasvõi Austraaliast. Kasutusvõimalusi nii kodus, kontoris kui maakodus on tohutult. Soovid nädalavahetuseks maakodusse sõita ja tahaks, et soojad toad ootaksid ees? Selleks ei pea vana maja ümber ehitama nutikoduks. Piisab mõnesaja euro kulutamisest pannes peamistesse tubadesse nutiradiaatori ja saabki oma nutitelefoniga soovitud temperatuuri kellaajaliselt paika panna. Wow efekt on garanteeritud, kui kohale jõudes on toad soojad ja õhk hubane.
#000013
Äpp oskab seadmed grupeerida erinevateks asukohtadeks ja omakorda tubadeks, mis teeb kõikide majapidamiste juhtimise eriti lihtsaks. Ei ole vaja igat radiaatorit eraldi seadistada, piisab kui määrad telefonis, et plaanid täna sõita maakodusse ja ülejäänud seadistuse teeb juba arvuti.
#000014
Lisaks nutikusele on Millheat radiaatorid tõesti kenad. Ei mingit plekki või ribisid. Näiteks klaasist radiaator mõjub ruumis väga sümpaatselt ega vaja mingit peitmist. Pigem on see äge sisekujunduse element, mis tänu oma nutikusele viib Sinu elukeskkonna uuele tasemele.
#000015
Kokkuvõte: 5 minutiga säästsin 26% küttekuludelt
#000016
Nutiradiaator on lihtne ja kättesaadav. Lihtsasti teostatav "upgrade" aga tohutu efekt. Sellega on reaalselt võimalik säästa küttekuludelt, saavutada parem uni ning muuta oma toatemperatuuri haldamine täisautomaatseks ja nutikaks.
#000017
See postitus on seotud teemadega Inspiratsioon ja ideed, Õpetused, Tervislikud eluviisid, Uudised ja märksõnadega radiaator, nutiradiaator, ideed, äpp, kokkuhoid, säästmine, küte ning postitatud 07/12/2018 autorilt Mikk.
#000019
Miks mul on vaja WIFI'ga radiaatorit?
8 silmapaistvat sisustusnippi Asuntomessult 2018
5 nippi väikese vannitoa kujundamisel
Kõik, mida peaks teadma seina WC-potist (eelised, paigaldamine jne.)
#000020
Toote fotod ja kirjeldused on SanSan.ee omand ja nende omavoliline kasutamine või levitamine on keelatud ning karistatav.
#000021